Dêrsim de bi şîarê 'Vera talanê ocaxanê madenan ma xoza û cuye pawenê'  Festîvala Kultur û Xoza ya Munzurîyena kerdene. Roja diyînî ya festîvale de seba ke  bale biancîyo serê muhîmîya ziwanê dayîke, kilamê kirmanckî ameyî vatene.
Vizêr çarçeweya festîvale de Kuçeyê Sanatî de konserê muzîkî yê "Ber Be Ber Kilamê Kirmanciye‘‘ ame organîzekerdene. Usenê Pardiye, Delil Xidir, Heline Erenler, Ozan Yagan, Lizge Karabulut, Husnu Gungor û Koryê Şaredarîya Dêrsimî klamê kirmanckî vatî.
Hunermandan bale ante muhîmîya ziwanê dayîke ser û waşt wa her kes wayîrê kirmanckî bivejîyo.
